ศาลสั่งจำคุก 2 ชายชุดดำ 10 ปี ป่วนม็อบเสื้อแดงปี 53 อีก 3 ยกฟ้อง
ศาลอุทธรณ์ ตัดสินจำคุก 2 ชายชุดดำพกอาวุธปืนและระเบิดเข้าป่วนการชุมนุมม็อบเสื้อแดง สี่แยกคอกวัว ปี 53 พิพากษายืนตามศาลชั้นต้น คนละ 10 ปี ส่วนจำเลยที่ 3 - 5 ยกฟ้องแต่ให้ขังไว้ระหว่างฎีกาเมื่อวันที่ 26 ก.พ. ที่ศาลอาญา ศาลอ่านคำพิพากษาศาลอุทธรณ์คดีหมายเลขดำ อ.4022/2557ที่พนักงานอัยการพิเศษฝ่ายคดีพิเศษ1เป็นโจทก์ยื่นฟ้อง นายกิตติศักดิ์ หรือ อ้วน สุ่มศรี ชาวกรุงเทพฯ นายปรีชา หรือ ไก่เตี้ย อยู่เย็น ชาวจังหวัดเชียงใหม่ นายรณฤทธิ์ หรือนะ สุริชา ชาวจังหวัดอุบลราชธานี นายชำนาญ หรือเล็ก ภาคีฉาย ชาวกรุงเทพฯ และนางปุนิกา หรืออร ชูศรี ชาวกรุงเทพฯ เป็นจำเลยที่1-5 ในความผิดฐานร่วมกันมีอาวุธ เครื่องกระสุนปืน และวัตถุระเบิดที่นายทะเบียนไม่สามารถออกใบอนุญาตได้ตาม พ.ร.บ.อาวุธปืนฯ พ.ศ.2490มาตรา4 8ทวิ55 72 78และข้อหาพาอาวุธปืนไปในเมือง ที่ชุมชน หรือทางสาธารณะโดยไม่ได้รับอนุญาตคำฟ้องระบุพฤติการณ์สรุปว่า เมื่อวันที่10เม.ย.53จำเลยทั้ง5กับพวกที่ยังหลบหนี และพวกที่ถึงแก่ความตายไปแล้ว ได้บังอาจร่วมกันกระทำความผิดหลายกรรมต่างกัน โดยร่วมกันพาอาวุธ เครื่องกระสุน และวัตถุระเบิด ที่สามารถใช้ยิงทำอันตรายแก่ชีวิต ร่างกาย หรือทรัพย์สินให้เกิดความเสียหายได้อาทิ เครื่องยิงลูกระเบิด เอ็ม79ปืนเอ็ม16ปืนเอชเค33หรือปืนอาก้า ซึ่งนายทะเบียนจะออกใบอนุญาตให้ ไปตามบริเวณแยกคอกวัว ถนนตะนาว ถนนประชาธิปไตย แขวงบวรนิเวศ เขตพระนคร กทม. ซึ่งเป็นเมือง หมู่บ้าน หรือทางสาธารณะโดยไม่มีเหตุจำเป็นเร่งด่วนตามสมควรแก่พฤติการณ์ ทั้งในเวลาเกิดเหตุมีการชุมนุมกันของประชาชนจำนวนมากซึ่งวัน เวลาเกิดเหตุ เจ้าพนักงานยึดอาวุธสงครามของกลาง กระทั่งวันที่11ก.ย.57เจ้าพนักงานติดตามจับกุมพวกจำเลยทั้ง5ส่งพนักงานสอบสวนกรมสอบสวนคดีพิเศษ ดำเนินคดีคดีนี้ศาลชั้นต้นมีคำพิพากษาเมื่อวันที่ 31 ม.ค.60 พิพากษาว่า นายกิตติศักดิ์ จำเลยที่ 1 และนายปรีชา จำเลยที่2 มีความผิดฐานร่วมกันมีอาวุธ เครื่องกระสุนปืน และวัตถุระเบิดที่นายทะเบียนไม่สามารถออกใบอนุญาตได้ตาม พ.ร.บ.อาวุธปืนฯ พ.ศ.2490มาตรา4 8ทวิ55 7278ให้จำคุกคนละ 8 ปี และฐานพาอาวุธปืนไปในเมือง ที่ชุมชน หรือทางสาธารณะโดยไม่ได้รับอนุญาต จำคุกคนละ 2 ปี รวมจำคุกคนละ 10 ปี ส่วนจำเลยที่ 3-5 นั้น พิพากษายกฟ้อง แต่ให้ขังไว้ระหว่างอุทธรณ์เจ้าหน้าที่ราชทัณฑ์เบิกตัวจำเลยที่ 1-2 จากเรือนจำพิเศษกรุงเทพฯ มาศาล ส่วนจำเลยที่ 3-5 ได้รับการประกันตัวเดินทางมาศาล ศาลอุทธรณ์ตรวจสำนวนประชุมปรึกษาแล้ว ให้พิพากษายืนตามศาลชั้นต้น จำคุกจำเลยที่ 1-2 คนละ 10 ปี ยกฟ้องจำเลยที่ 3-5 แต่ให้ขังไว้ระหว่างฎีกา.
ศาลอุทธรณ์ ตัดสินจำคุก 2 ชายชุดดำ พกอาวุธปืนและระเบิดเข้าป่วนการชุมนุมม็อบเสื้อแดง สี่แยกคอกวัว ปี 53 พิพากษายืนตามศาลชั้นต้น คนละ 10 ปี ส่วนจำเลยที่ 3 - 5 ยกฟ้องแต่ให้ขังไว้ระหว่างฎีกา
ชายชุดดำ,จำคุกชายชุดดำ,จำคุก10ปี,ม็อบปี53,สี่แยกคอกวัว,ม็อบเสื้อแดง53,ข่าวทั่วไป